Elevii din întreaga lume au pierdut aproape un sfert dintr-un an școlar, din cauza pandemiei. Cum arată cifrele pe țări.
La nivel mondial, elevii au pierdut în medie 74 de zile de școală, din cauza Covid-19. SUA au peste 15 milioane de elevi care nu au o conexiune bună ca să facă ore online. Minorii fără educație riscă să fie exploatați prin muncă sau căsătorie precoce. Închiderea școlilor a accentuat diferența dintre familiile bogate și cele sărace.
Elevii din întreaga lume, au pierdut în medie 74 de zile de școală, din cauza pandemiei. Adică aproape un sfert dintr-un an școlar, arată ONG-ul "Save The Children".În Statele Unite ale Americii peste 15 milioane de elevi nu aveau o conexiune la internet suficient de bună încât să poată face ore online. În America Latină, Caraibe și Asia de Sud elevii au pierdut de 3 ori mai multe zile de școală decât cei din Europa Occidentală. Adică 110 zile de școală față de 38. Acestea sunt informații bazate pe date UNESCO.Pe lângă informațiile pierdute, minorii neșcolarizați sunt expuși riscului de a munci din copilărie, de căsătorie precoce și alte forme de maltratare și exploatare. De asemenea, închiderea școlilor a mărit diferența dintre familiile bogate și cele sărace, dintre cele urbane și cele rurale, dintre copiii refugiați sau nu și cu handicap sau fără.